CELEX: 32016D0529
Language: hu
Date: 2016-03-31 00:00:00
Title: A Bizottság (EU) 2016/529 végrehajtási határozata (2016. március 31.) a kéknyelv-betegség leküzdését célzó biztonsági intézkedések vonatkozásában 2007-ben Németországban felmerült kiadásokhoz történő uniós pénzügyi hozzájárulás megállapításáról (az értesítés a C(2016) 1758. számú dokumentummal történt)

5.4.2016   
            
            
               HU
            
            
               Az Európai Unió Hivatalos Lapja
            
            
               L 88/30
            
         A BIZOTTSÁG (EU) 2016/529 VÉGREHAJTÁSI HATÁROZATA
   (2016. március 31.)
   a kéknyelv-betegség leküzdését célzó biztonsági intézkedések vonatkozásában 2007-ben Németországban felmerült kiadásokhoz történő uniós pénzügyi hozzájárulás megállapításáról
   
      
         (az értesítés a C(2016) 1758. számú dokumentummal történt)
      
   
   (Csak a német nyelvű szöveg hiteles)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszerlánccal, az állategészségüggyel és állatjóléttel, valamint a növényegészségüggyel és a növényi szaporítóanyagokkal kapcsolatos kiadások kezelésére vonatkozó rendelkezések megállapításáról, a 98/56/EK, a 2000/29/EK és a 2008/90/EK tanácsi irányelv, a 178/2002/EK, a 882/2004/EK és a 396/2005/EK európai parlamenti és tanácsi rendelet, a 2009/128/EK európai parlamenti és tanácsi irányelv és az 1107/2009/EK európai parlamenti és tanácsi rendelet módosításáról, valamint a 66/399/EGK, a 76/894/EGK és a 2009/470/EK tanácsi határozat hatályon kívül helyezéséről szóló, 2014. május 15-i 652/2014/EU európai parlamenti és tanácsi rendeletre (1) és különösen annak 36. cikke (4) bekezdésére,
   mivel:
   
               (1)
            
            
               A 349/2005/EK bizottsági rendelet (2) megállapítja az uniós pénzügyi hozzájárulás kifizetésének szabályait a 90/424/EGK tanácsi határozat (3) szerinti, bizonyos állatbetegségek felszámolására irányuló biztonsági intézkedések és kampány tekintetében. Az említett rendelet 7. cikke meghatározza az uniós pénzügyi hozzájárulást kérvényező tagállam által benyújtandó igazoló okmányokat és azok benyújtási határidejét.
            
         
               (2)
            
            
               A 2008/444/EK bizottsági határozat (4) rendelkezik a 2009/470/EK tanácsi határozat (5) értelmében hozott, a kéknyelv-betegség leküzdését célzó biztonsági intézkedések miatt 2007-ben Németországban felmerült költségekhez nyújtandó uniós pénzügyi hozzájárulásról. Ennek megfelelően az uniós pénzügyi hozzájárulás első részleteként Németország számára 950 000,00 EUR-t fizettek ki.
            
         
               (3)
            
            
               A 2011/800/EU bizottsági végrehajtási határozat (6) alapján az uniós pénzügyi hozzájárulás második részleteként 1 950 000,00 EUR került kifizetésre, majd a 2014/131/EU bizottsági végrehajtási határozat (7) alapján az uniós pénzügyi hozzájárulás harmadik részleteként 1 000 000,00 EUR.
            
         
               (4)
            
            
               A 2008/444/EK határozat révén teljesültek a 966/2012/EU, Euratom európai parlamenti és tanácsi rendelet (8) követelményei, különösen is a rendelet 84. cikkében szereplő rendelkezések.
            
         
               (5)
            
            
               2008. június 6-án Németország hivatalos visszatérítési kérelmet nyújtott be a Bizottsághoz, amelyhez pénzügyi jelentést, igazoló okmányokat és járványügyi jelentést csatolt minden olyan gazdaságról, ahol az állatokat levágták és megsemmisítették. A visszatérítési kérelem 4 201 179,00 EUR összegre vonatkozik. Az illetékes ellenőrzési szolgálat által végzett helyszíni ellenőrzés alapján 239 629,65 EUR-nak megfelelő összegről ugyanakkor megállapították, hogy a 349/2005/EK rendelet 5. cikke értelmében nem jogosult visszatérítésre.
            
         
               (6)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   (1)   A kéknyelv-betegség leküzdését célzó biztonsági intézkedések vonatkozásában 2007-ben Németországban felmerült kiadásokhoz történő uniós pénzügyi hozzájárulás összege 3 961 549,35 EUR.
   (2)   Az uniós pénzügyi hozzájárulás Németország számára fizetendő, fennmaradó részlete 61 549,35 EUR.
   2. cikk
   Ennek a határozatnak a Németországi Szövetségi Köztársaság a címzettje.
   
      Kelt Brüsszelben, 2016. március 31-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 189., 2014.6.27., 1. o.
   
   
      (2)  A Bizottság 2005. február 28-i 349/2005/EK rendelete a 90/424/EGK tanácsi határozat bizonyos járványos állatbetegségek elleni biztonsági intézkedéseire és a kampány közösségi finanszírozására vonatkozó szabályok megállapításáról (HL L 55., 2005.3.1., 12. o.).
   
      (3)  A Tanács 1990. június 26-i 90/424/EGK határozata az állat-egészségügyi kiadásokról (HL L 224., 1990.8.18., 19. o.).
   
      (4)  A Bizottság 2008. június 5-i 2008/444/EK határozata a 2007-es németországi kéknyelv-betegség leküzdését célzó biztonsági intézkedésekhez történő közösségi pénzügyi hozzájárulásról (HL L 156., 2008.6.14., 18. o.).
   
      (5)  A Tanács 2009. május 25-i 2009/470/EK határozata az állat-egészségügyi kiadásokról (HL L 155., 2009.6.18., 30. o.).
   
      (6)  A Bizottság 2011. november 30-i 2011/800/EU végrehajtási határozata a 2007-es németországi kéknyelv-betegség leküzdését célzó biztonsági intézkedésekhez történő közösségi pénzügyi hozzájárulásról (HL L 320., 2011.12.3., 49. o.).
   
      (7)  A Bizottság 2014. március 10-i 2014/131/EU végrehajtási határozata a 2007-es németországi kéknyelv-betegség leküzdését célzó biztonsági intézkedésekhez történő közösségi pénzügyi hozzájárulásról (HL L 71., 2014.3.12., 18. o.).
   
      (8)  Az Európai Parlament és a Tanács 2012. október 25-i 966/2012/EU, Euratom rendelete az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről (HL L 298., 2012.10.26., 1. o.).